paragraph_text: Kupronikl je slitina bakra i nikla, a u principu osim bakra i nikla sadrži i malu količinu željeza i mangana. Slitina je vrlo otporna na koroziju, posebice na koroziju u dodiru s morskom vodom. Stoga se često koristi u izradi dijelova plovila, te za razne cijevovode i druge instalacije koje su u stalnom dodiru s morskom vodom. Zbog lijepe srebrne boje koristi se i za izradu kovanog novca. Najčešće se koristi slitina od 75 dijelova bakra i 25 dijelova nikla.